**DIRECŢIA TRANSPORT RUTIER**

**Nr.**

**Data:16.10.2024**

 **REFERAT DE APROBARE**

**al Ordinului ministrului transporturilor și infrastructurii pentru modificarea și completarea Ordinul ministrului transporturilor nr. 1.212/2015 pentru aprobarea** Normelor privind autorizarea şi controlul centrelor de pregătire şi perfecționare profesională a personalului de specialitate din domeniul transporturilor rutiere, **a Ordinului ministrului transporturilor nr. 1214/2015 pentru aprobarea Normelor privind pregătirea şi atestarea profesională a personalului de specialitate din domeniul transporturilor rutiere** **și a Ordinului ministrului transporturilor nr. 3/2008 pentru aprobarea Normelor privind atestarea profesională a conducătorilor auto care efectuează transport de persoane în regim de taxi sau transport în regim de închiriere şi agrearea autovehiculelor care efectuează transport în regim de taxi**

Prin Ordonanţa de urgenţă nr. 1/2024 pentru modificarea şi completarea Ordonanţei de urgenţă a Guvernului nr. 195/2002 privind circulaţia pe drumurile publice, a fost eliminată obligativitatea deținerii de către șoferi a atestatului pentru transporturile speciale agabaritice. Prin urmare, legislația secundara (OMTI nr.1212/2015 și OMTI nr.1214/2015) care stabilea cadrul juridic privind pregătirea și obținerea atestatului pentru transporturile agabaritice a fost revizuită în sensul eliminării prevederilor neconforme cu OG nr.1/2024. Prin prezentul proiect, se propune în acest sens revizuirea modelului de cerere și a documentației aferente ce urmează a fi depuse de persoanele interesate in vederea autorizării pentru desfășurarea activității de pregătire, precum și abrogarea anexei nr.5 la OMT nr.1214/2015 prin care era reglementată pregătirea și examinarea pentru obținerea atestatului de conducător auto pentru vehicule având mase şi/sau dimensiuni de gabarit depăşite.

Având în vedere politicile Guvernului privind simplificarea procedurilor administrative pentru emiterea/avizarea documentelor specifice, au fost revizuite anexele la OMTI nr.1214/2015 care stabilesc condițiile de obținere a diferitelor tipuri de atestate profesionale in domeniul transporturilor, fiind introduse dispoziții care să asigure în toate cazurile posibilitatea depunerii documentelor necesare pentru eliberarea atestatelor si informat electronic.

Prin Ordonanța Guvernului nr.3/2024 pentru modificarea unor acte normative din domeniul transportului rutier,au fost revizuite dispozițiile articolului 67 din Ordonanța Guvernului nr. 27/2011 privind transporturile rutiere, intervenția legislativă vizând stabilirea unor criterii clare de constituire a comisiilor de examinare teoretică în vederea atestării profesionale a personalului de specialitate din domeniul transporturilor rutiere, respectiv modalitatea de constituire a comisiei, numărul membrilor, desemnarea acestora, conditiile de studii, de pregătire și de vechime pe care specialiștii trebuie să le îndeplinească.

 Potrivit alineatelor (2) și (5)- (8) ale art. 67, autoritatea competentă respectiv, Ministerul Transporturilor și Infrastructurii, are sarcina de a revizui normele de aplicare existente la data intrării în vigoare a prevederilor OG nr.3/2024 și de a stabili prin ordin al ministrului următoarele:

* modul de desfășurare a activității de examinare teoretică;
* procedura şi criteriile de performanţă specifice, aplicabile de către ordonatorul de credite pentru stabilirea componenței comisiilor;
* modalitatea de remunerare a acestei activități;
* condițiile de realizare a examinării practice, în cazurile în care legislația specifică prevede obligativitatea susținerii unei probe practice.

Prin urmare, OMT nr.1214/2015 care reprezintă norma secundara de aplicare a dispozițiilor art. 67 din OG nr.27/2011 ce reglementează pregătirea şi atestarea profesională a personalului de specialitate din domeniul transporturilor rutiere, a fost supus unei analize în vederea revizuirii prevederilor sale astfel încât prin modificarea sau completarea dispozițiilor sale să se asigure concordanța legislativă cu noile prevederi ale ordonanței.

In vederea asigurării unor dispoziții unitare privind pregătirea si atestarea profesională a conducătorilor auto, au fost revizuite Normele privind atestarea profesională a conducătorilor auto care efectuează transport de persoane în regim de taxi sau transport în regim de închiriere şi agrearea autovehiculelor care efectuează transport în regim de taxi; de asemenea, luând în considerare că OMT nr.3/2008 prin care au fost aprobate normele menționate anterior, nu a suferit de la publicare nici o intervenție legislativă, a fost necesară eliminarea din cuprinsul acestora a prevederilor cu caracter de caducitate. Astfel, prevederile actualizate prin care va fi reglementată atestarea profesională a conducătorilor auto în regim de taxi și în regim de închiriere au fost incluse in anexa la OMTI nr.1214/2015.

Prin urmare, pentru considerentele menționate a fost elaborat proiectul de ordin pentru modificarea și completarea Ordinul ministrului transporturilor nr. 1.212/2015 pentru aprobarea Normelor privind autorizarea şi controlul centrelor de pregătire şi

perfecționare profesională a personalului de specialitate din domeniul transporturilor rutiere, a Ordinului ministrului transporturilor nr. 1214/2015 pentru aprobarea Normelor privind pregătirea şi atestarea profesională a personalului de specialitate din domeniul transporturilor rutiere și a Ordinului ministrului transporturilor nr. 3/2008 pentru aprobarea Normelor privind atestarea profesională a conducătorilor auto care efectuează transport de persoane în regim de taxi sau transport în regim de închiriere şi agrearea autovehiculelor care efectuează transport în regim de taxi, pe care îl prezentam spre aprobare in forma avizată de structurile competente din cadrul ministerului.

**DIRECTOR**

**Adriana KALAPIS**